Document ID: /roh_data/filtered/fineweb-2-filterrobots_roh.jsonl.gz/63567

L'atgna chascharia è stada in da tschintg projects parzials da la strategia. Il futur da la tratga d'animals manidels en val Medel saja dapi in temp malsegir. Sco quai ch'il president da l'uniun La Caura e mainaproject per il svilup regiunal, Peter Binz conferma, haja ina retschertga mussà che la construcziun ed il manaschi d'ina atgna chascharia na fiss betg rentabel.
Sin impuls da l'uniun La Caura ha il post da cussegliaziun agricula al Plantahof analisà la situaziun. «Per elavurar il latg è la purschida en la Val Medel memia pitschna», è la conclusiun. Per l'uniun La Caura tanscha quest'analisa per decider encunter ina chascharia nova.